
23 forslag til konkurrencer

1.  Hvem klapper hårdest?
Der vælges 2 deltagere fra hvert hold (en junior og en voksen). Makkerne fordeler sig i lokalet. Der udleveres 3 papirsposer (kan købes ved bageren) til hvert hold. En pose pustes op ad gangen og springes på makkerens bagdel, osv. (Sørg for, at det er den voksne, poserne springes på, da det kan gøre lidt ondt.) 

2. Hvem har mest luft?
Vælg 1 deltager fra hvert hold. Pust balloner op og sæt sig på dem, så de sprænger.

3.  Hvem kan bedst holde balancen?
Vælg 2 deltagere fra hvert hold. Kør trillebør fra den ene ende af lokalet til det andet. 

4.  Hvem er mest slikmundet?
Vælg så mange deltagere, du vil. Lad deltagerne spise lakridssnørebånd med hænderne på ryggen.

5.  Hvem lukker hurtigst op?
Vælg 3-5 deltagere fra hvert hold. Bind en snor i en oplukker og lad dem hjælpe hinanden med at få oplukkeren ind igennem det ene ærme - og ud af det andet ved hver enkelt deltager. (Det kan være en god idé at lave rene pige- eller drengehold - da de derved har nemmere ved at hjælpe hinanden med oplukkeren).

6.  Hvem tæller bedst?
[bookmark: _GoBack]Tag 4 deltagere fra hvert hold. Giv hver deltager et tal på maven og et tal på ryggen. (1. person får tallene 1 og 2. 2. person får tallene 3 og 4 osv.). Lederen siger nu nogle tal - og det gælder om først, at danne disse tal, fx 1357. Deltagerne skal måske bytte plads, vende sig osv.: fx 2468, 7146, 5824 …

7.  Hvem hælder mest præcist?
Vælg 2 deltagere fra hvert hold. Den ene får et bæger på hovedet og et spejl i hånden. Den anden står med en kande, og skal fylde koppen på den andens hoved. Deltageren med spejlet giver ordrene (frem, tilbage, hæld osv.). Hvem får først bægeret fyldt?

8. Hvem synger bedst?
Hele holdet er deltagere. Sig nogle bogstaver. Hvilket hold begynder først at synge en sang med det bogstav, du nævner? P fx På loftet sidder nissen osv. 

9.  Hvem løber hurtigst?
Tag 1 deltager op fra hvert hold. Hvem finder først 1 ske, 1 toiletrulle, 1 sko i størrelse 43 osv. Der løbes efter 1 ting ad gangen, og når tingene er fremkommet gives der ordre til næste ting, der skal hentes.  

10. Hvem tegner bedst?
Der vælges 1 deltager fra holdet, der skal tegne et dyr på en tavle eller papir for sit hold. Der tages tid, hvilket hold, der hurtigst gætter dyret. Holdene afventer hinanden. 
Som alternativ kan man også rive dyr ud af avispapir. 

11. Hvem er bedst til gymnastik?
Vælg 3 deltagere fra hvert hold. Disse må kun røre jorden med "3 arme og 3 ben", "5 arme og 2 ben" osv.

12. Hvem når længst?
Vælg 3 deltagere fra hvert hold. Disse tre skal først danne en 5 meter "snor" af tøj, de kan undvære. 

13. Hvem er hurtigst?
Vælg 1 deltager fra hvert hold. Denne skal finde en bedstemor, bedstefar, far, mor, lillesøster og en storebror - og få op på scenen. Hvem bliver først? Hele holdet må godt hjælpe - men ingen må selv gå op - man skal hentes af den, der har fået opgaven. 

14. Hvem kaster en bold længst?

15. Hvem spiser hurtigst fem mariekiks og synger Mariehønen Evigglad?
(Eller en anden kendt børnesang)

16. Hvem kan stable det højest tårn med engangskrus på 1½ minut?

17. Hvem henter hurtigst 10 ting?
Fx snørebånd, armbånd, ur, mobil, venstre sko, spiseske, kop, stol, strømpe, blyant.

18. Hvem kan først nævne tre forskellige blomster og fem forskellige træer?

19. Hvem får først revet tre billeder ud af en avis?

20. Hvem tegner først et hus med skorsten, to vinduer, en dør, en hund, en flagstang med flaget hejst?

21. Hvem klipper først en bil ud af en stykke papir?

22. Hvem drikker et glas vand hurtigst?

23. Hvem bygger det højeste tårn med sukkerknalder?

